Hennie le Roux was onderkaptein van die Bokspan wat in 1995 die Rugby Wêreldbekertoernooi op eie bodem gewen het. Jody Hendricks praat met hom oor sy loopbaan en lewe ná rugby.
Laai Af (47 430KB)
Moet o-13 Cravenweek geskrap word?
Daar is 'n gevoel onder rugbykenners dat die onder-13 Cravenweek geskrap moet word omdat baie van die spelers nie verder in hulle loopbaan presteer nie. Jody Hendricks het met `n paneel kundiges hieroor gepraat.
Laai Af (39 880KB)
1995 Rugby Wêreldbeker - 25 jaar later
Saterdag 27 Junie 2020
Jody Hendriks praat met Francois Pienaar en Johan Rademan oor die Bokke se 1995 Rygby Wêreldbeker-oorwinning 25 jaar gelede.
Laai Af (48 847KB)
Luiperds - 100 jaar
Jody Hendriks praat met prof. Manie Spamer, voormalige afrigter van die Luiperds, oor die unie se honderdjarige bestaan.
Laai Af (5 727KB)
Swem en Covid-19
Die Minister van Sport, Kuns en Kultuur, Nathi Mthethwa, sê alle sportliggame en -klubs sal 'n beampte moet aanstel wat moet toesien dat daar aan gesondheidsmaatreëls voldoen word. Mthethwa het in Pretoria aangekondig dat alle professsionele sportlui weer kan begin oefen, onder meer rugby-, krieket-, en sokkerspelers. Nie-kontaksport soos atletiek, krieket, tennis, swem en gholf kan weer meeding, maar sonder toeskouers. Streng veiligheidsmaatreëls sal van krag wees. Jody Hendricks praat met Alan Fritz van Swem SA oor hoe COVID-19 hulle geraak het.
Laai Af (16 170KB)
Derick Hougaard het in sy loopbaan vir die Leicester Tigers en Saracens in Engeland asook vir die Bulls en Blou Bulle in Suid-Afrika gespeel. As internasionale speler het hy in agt toetse vir die Springbokke uitgedraf, ook tydens die Rugbywêreldbeker in 2003. Jody Hendrickd het met hom oor sy loopbaan en lewe ná rugby gepraat.
Laai Af (61 592KB)
2010 - Tien jaar later
Saterdag 13 Junie 2020
Dit was vandeesweek presies tien jaar gelede wat die Sokker Wêreldbekertoernooi in Suid-Afrika begin het. Die eerste wedstryd is op 11 Junie 2010 by die ENB-stadion in Johannesburg gespeel. Bafana Bafana het teen Mexiko gespeel. Die speler wat die doel vir Suid-Afrika aangeteken het, Simphiwe Tshabala, sê dié dag sal altyd vir hom 'n spesiale betekenis hê. Die Suid-Afrikaner, Jerome Damon, was die enigste skeidsreger om die land by die sokkerskouspel te verteenwoordig. Jody Hendricks het met hom oor oor sy ervaring gepraat.
Jody Hendricks gesels met oud-Springbok Breyton Paulse oor sy loopbaan. Paulse het tussen 1999 en 2007 in 64 toetse vir die Bokke gespeel, en is in 2000 as Suid-Afrika se rugbyspeler van die jaar aangewys.
Laai Af (54 081KB)
Dr. Wilbur Kraak
Jody Hendricks praat met sportwetenskaplike dr. Wilbur Kraak oor sy loopbaan en liefde vir sport. Kraak was onlangs by 'n studie betrokke oor hoe ritmiese dans 'n rugbyspleler se vaardighede kan verbeter.
Laai Af (38 401KB)
Saterdag 30 Mei 2020
Tiaan Strauss is een van slegs 'n handjievol rugbyspelers wat internasionale rugby vir twee lande gespeel het – Suid-Afrika en Australië. Jody Hendricks praat met hom oor sy loopbaan en die besluit om Suid-Afrika te verlaat.